ASIMAR กำไรไตรมาส 1 โต 35% ทะลุ 14 ลบ. รับรายได้ซ่อม-ต่อเรือพุ่ง
ASIMAR ประกาศกำไรไตรมาสแรกโต 35% ทะลุ 14 ลบ. จากปีก่อน 10.97 ลบ. รับรายได้ซ่อมเรือ-ต่อเรือพุ่ง
ASIMAR ประกาศกำไรไตรมาสแรกโต 35% ทะลุ 14 ลบ. จากปีก่อน 10.97 ลบ. รับรายได้ซ่อมเรือ-ต่อเรือพุ่ง
17 พ.ค. 2564

บริษัท เอเชียน มารีน เซอร์วิสส์ จำกัด (มหาชน) หรือ ASIMAR รายงานผลประกอบการไตรมาส 1/2564 สิ้นสุด 31 มี.ค.2564 ดังนี้

โดยผลการดำเนินงานของบริษัทฯ ปรับตัวเพิ่มขึ้น เนื่องจากมีรายได้จากงานซ่อมเรือเท่ากับ 106.41 ล้านบาท เพิ่มขึ้นจากงวดเดียวกันของปีก่อน 9.91 ล้านบาท หรือคิดเป็นร้อยละ 10.27 งานเรือซ่อมที่สาขาสมุทรปราการ สามารถรับเรือซ่อมได้เพิ่มมากขึ้น และมีมูลค่าซ่อมต่อลำสูงขึ้น ส่งผลให้รายได้ที่เกิดจากเรือซ่อมเพิ่มมากขึ้น เมื่อเทียบกับงวดเดียวกันของปีก่อน
ด้านรายได้จากงานต่อเรือเท่ากับ 28.82 ล้านบาท เพิ่มขึ้น 5.80 ล้านบาท หรือคิดเป็นร้อยละ 25.30 เนื่องจากในไตรมาสที่ 1 ของปี 2564 มีการส่งมอบเรือ โครงการต่อเรือเก็บขยะ ของกรมทรัพยากรทางทะเล และชายฝั่งจำนวน 2 ลำ รวมทั้ง บริษัทฯ มีการรับรู้รายได้โครงการต่อเรือโดยสารปรับอากาศพลังงานไฟฟ้าของ บริษัท ไมน์โมบิลิตี รีเสิร์ช จำกัด จำนวน 5 ลำรับรู้รายได้สะสมร้อยละ 73.52 โครงการต่อเรือผักตบชวาอลูมิเนียม ของกรมโยธาธิการและผังเมือง จำนวน 2 ลำ รับรู้รายได้สะสมอยู่ที่ร้อยละ 77.25 โดยมีกำหนดส่งมองภายในไตรมาสที่ 2 ของปี 2564 และ จำนวน 5 ลำ รับรู้รายได้สะสมที่ร้อยละ 13.82 ที่บริษัทฯ รับงานผ่านบริษัท อีโค มารีน จำกัด ซึ่งเป็นบริษัทย่อย
 
 